Weisenbach
Wissebach (amtlich Weisenbach) isch e Gmai im Landkrais Raschdi z Bade-Wirttebärg. D Gmai het  Iiwohner (Stand: ). D Gmai isch e staatlich anerkännte Erholungsort.

Geografi 
Wissebach lit im Murgdal im Nordschwarzwald. Dr Bann bsteht us 18,4 % Landwirtschaftsflechi, 68 % Wald, 11,2 % Sidlungsflechi un 2,3 % sunschtiger Flechi. Nochbergmainde sin Gernschbach im Norde un Forbach im Side.

Gmaindsgliderung 
Zue Wissebach ghere d Ortsdail Wissebach, Au im Murgdal un di ehmolig Holtzmann-Werkssidlung Neudorf.

Gschicht 
Wissebach isch zum erschte Mol gnännt worre anne 1336 in ere Urkund vum Bischtum Speyer. Im Zug vun dr bade-wirttebärgische Verwaltungsreform isch zum 1. Jänner 1971 d Gmai Au im Murgtal uf Wissebach ingmaindet wore.

Verwaltung 
Wissebach het mit dr Stadt Gernsbach un dr Gmai Loffenau e Verwaltungsgmainschaft veriibart.

Burgermaischter:
 Gerhard Feist: 1961 bis 1993
 Toni Huber: 1993 bis 2019
 Daniel Retsch: sit 2019

Wirtschaft 
Bis 1995 isch Wissebach Sitz vu de E. Holtzmann & Cie AG (grindet 1883) gsii, aim vun de greschte ditsche Bapirhärsteller. De Standort vum Werik het e aigeni Boschtaaschrift ghet: „7566 Weisenbachfabrik“, wel er iwer de Bann vun vier Gmaine gange isch: Bermerschbach, Langebrand, Au im Murgdal un Wissebach. No dr Iwernahm vun dr Firma durich de finnisch-schwedische Bapirkonzern Stora Enso sin d drei Werk im Murgdal 1995 stillgleit wore.

Dialäkt 
Dr Dialäkt vun Wissebach ghert zum Owerrhinalemannisch.

Wissebach isch e Belegort vum SSA gsii (RA-21).

Kultur un Bauwerik 
 Katholischi Pfarrkirch St. Wendlinus, neigotisch, 1842/43 baut durich de Wissebacher Baumaischter Johann Belzer
 St.-Wendelinus-Kapell
 Zehntschir (Haimetstube)

Literatur 
 Gemeinde Weisenbach (Hrsg.): Weisenbach – Geschichte unserer Gemeinde. 1986.
 Landesarchivdirektion Baden-Württemberg, Landkreis Rastatt und Landesmedienzentrum Baden-Württemberg (Hrsg.): Kreisbeschreibungen des Landes Baden-Württemberg – Der Landkreis Rastatt. Band 2, Jan Thorbecke Verlag, Stuttgart 2002, ISBN 3-7995-1364-7, S. 530–545.
 Clemens Kieser, Karlfriedrich Ohr, Wolfgang Stopfel, Martin Walter: Kunst- und Kulturdenkmale im Landkreis Rastatt und in Baden-Baden. Konrad-Theiss Verlag, Stuttgart 2002, ISBN 3-8062-1599-5, S. 336.

Weblink 

 www.weisenbach.de

Fueßnote 

Ort (Landkreis Raschti)